У паняцця ёсць і іншыя значэнні, гл. Боркавічы (значэнні).

**Бо́ркавічы** (трансліт.: *Borkavičy*, руск.: Борковичи) — аграгарадок у Верхнядзвінскім раёне Віцебскай вобласці, на рацэ Дрыса. Адміністрацыйны цэнтр Боркавіцкага сельсавета. За 38 км на паўднёвы ўсход ад Верхнядзвінска, 143 кіламетры ад Віцебска. Чыгуначная станцыя на лініі Полацк—Даўгаўпілс.

Назва
-----

Назва населенага пункта паходзіць ад слова «бор», бо Боркавічы з трох бакоў былі акружаны борам і балотамі.

Гісторыя
--------

Першае згадванне аб Боркавічах датавана 1536 годам, таксама ў руска-польскую вайну 1654—1667 гг. у 15 км ад в. Боркавічы польскае войска разграміла лагер рускіх войскаў. У 1812 годзе праз населены пункт Боркавічы праходзілі французы. З будаўніцтвам у 1866 годзе Арлоўска-Рыжскай чыгункі прагрэс закрануў і гэтай вёскі — была пабудавана чыгуначная станцыя, двухпавярховы вакзал з залай чакання і буфетам, які ўтрымоўвала спадарыня Марціноўская. З сярэдзіны XIX стагоддзя ў Боркавічах дзейнічала ганчарная майстэрня, таксама была ўзведзена царква.

Насельніцтва
------------

* 1159, 589 двароў (2001)
* 936 чалавек (2007)

Эканоміка
---------

Аграпрамысловы сфера КУПСГП «Боркавічы» спецыялізуецца на малочна-мясной жывёлагадоўлі, вытворчасці збожжа, бульбы, лёну і рапсу. Агульная плошча гаспадаркі складае 3769 га, плошча сельскагаспадарчых угоддзяў — 2816 га, у тым ліку 2177 га — ворныя землі, 609 га — лугавыя землі. Прадуктыўнасць сельгасугоддзяў — 27,8, раллі — 29,9. У 2010 годзе намалочана 1241 тона збожжа, выраблена 102 тоны ільновалакна, 55 тон бульбы, 138 тон рапсу. Ураджайнасць збожжавых культур складае 11,7 ц/га (у свірнавай вазе), ільновалакна — 5,1, бульбы — 37, рапсу — 6,1 ц/га.

Славутасці
----------

* Каталіцкая капліца парафіі Святой Тройцы (2000)
* Правастаўная царква Казанскай іконы Божай Маці (1992)
* Брацкая магіла (1941—1944) — Ахоўная шыльда гісторыка-культурнай каштоўнасці Рэспублікі Беларусь. Гісторыка-культурная каштоўнасць Беларусі, шыфр 213Д000229шыфр 213Д000229
* Боркавіцкі дзяржаўны прафесійны ліцэй сельскагаспадарчай вытворчасці

Вядомыя асобы
-------------

* Уладзімір Іосіфавіч Навіцкі (нар. 1939) — доктар гістарычных навук,
* Аляксандр Мікалаевіч Пятроў (нар. 1951) — беларускі мастак.

Зноскі
------

1. ↑  Назвы населеных пунктаў Рэспублікі Беларусь: Віцебская вобласць: нарматыўны даведнік / У. М. Генкін, І. Л. Капылоў, В. П. Лемцюгова; пад рэд. В. П. Лемцюговай. — Мн.: Тэхналогія, 2009. — 668 с. ISBN 978-985-458-192-7 (DJVU).

Літаратура
----------

* Беларуская энцыклапедыя: У 18 т. Т. 3: Беларусы — Варанец / Рэдкал.: Г. П. Пашкоў і інш. — Мн. : БелЭн, 1996. — Т. 3. — 511 с. — 10 000 экз. — ISBN 985-11-0035-8. — ISBN 985-11-0068-4 (т. 3).

Спасылкі
--------

* Лагатып Вікісховішча На Вікісховішчы ёсць медыяфайлы па тэме Боркавічы
* Боркавічы на сайце Глобус Беларусі (руск.)

| ⛭**Боркавіцкі сельсавет** |
| --- |
| Цэнтр | 
* Боркавічы

 |
| Аграгарадкі | 
* Нурава

 |
| Вёскі | 
* Адамова
* Барсукі
* Батурына
* Брушкава
* Букі
* Буракова
* Гвазды
* Геронкі
* Горкі
* Двор Зялькі
* Дворыца
* Дубы
* Забор’е
* Забор’е (ферма)
* Замошша
* Зялькі
* Луначарскае
* Магеры
* Мазурына
* Мышкі
* Новы Двор
* Піскунова
* Плішчына
* Ражэўшчына
* Савейкі
* Уладычына
* Ульянова
* Шупейкі

 |